
O Volapükaflens Löfik ! 
Cifal epenom obe se Litaliyän solöfik :- 


"Мо baicedob lölöfiko ko redakamavöds gasedila lätikün. Linglän (e Britän) по 
edasumon siti metik. Pöp gebon ai sitis rigik okik to reiganef e to statuds 
retayuropik. 51ӧ топ bevünetik. as pük bevünetik binon - la gudikün: ab no üf 
perobs moni ä püki netikis. Livonsös difs netik bevü nets difik." 


Id egetob penedi de söl Reinhard Haupenthal. kel nünom obi. das Volapük 
binon deadik. e das Volapükans sonemöl adelik binons te löfälans, kels etuvons 
pledadini nulik, ab kels odel otuvons ba püki nulik. me kel okanons muadön okis. 
Jenöfo lesagom, das Johann Martin Schleyer älovelifidom püki. keli от it idatuvom. 
Мо büo esevob atosi. Ма om. Arie de Jong ädatuyom püki пшік; neai ädabinon 
Volapükamuf pos dead ela Schleyer - de Jong älabom kevobanis te nemödikis. kels 
äbinons ai otans. 


Ab din. kel süpädon obi mödiküno. binon (та söl Haupenthal), das söl 
Sleumer. Cifal telid fa Schleyer it pånemöl. по Пабот nitedi verik tefü Volapük. с 
jenöfo. пеп lanälan de Jong, üdunom nosi gönü Volapük. Fovo söl Sprenger. Cifal 
votik, ätifom bukemi ela Schleyer getanes omik (ma söl Haupenthal). Neai ipelom 
oti as baicedöl. bi söl Sprenger ilesagom. das Пабот gitäti seimik tefü Volapük. 


Jinos. das söl Haupenthal no binom balan flenas Volapüka adelik. Ab 
esedom obe lisedi dabükotas tefü Volapük rigik. kelis edunom love yels 1966 - 2000. 
Ebükob lisedi brefik su pad sököl. ab dabinons bükotis luldegtel kobo. If nitedälols 
tefü bükotis ѕотіК, penolsös ome pö ladet pos lisedil. Fino. söl Haupenthal penom 
"Binob biuvik. das pösods. kels апи pledons ko Volapük nulädik töbo nitedälols tefü 
muf gretik sogädik. keli äjafom el Schleyer. Löfäli atimik no ukanons fölön nen 
Volapük ädelik." 


Penolsös obe begö ! küpetis seimık tefü löpikosi. 
Valikosi Gudikün Oles ed Olikanes 


CS 

JENAV_YELAS РАЅЕТІК 

Calasvist obsik, 551 REINHARD HAUPENTHAL esedom obe lisedi bükotas 
tefü Volapük rigik, kelis edunom da yels 1966 jü 2000. Kleiliko labom nitedi gretik 
demü Volapük rigik, e labob tefü atos blesiri gretik ad bükön dono te väloti bükotas 
oma pro utans, kels sevons u Sperantapüki, u Deutänapüki. Ab if no, kanoy digidön 
vobodi e töbidi zesüdikis ad fidunön bükotis ѕотік. Äs sagom verätiko, пеп steifüls 
mödik at fogolanas obsik, Volapük anu no udabinon :- 


1. Disin nitedikün. Bevüsag tefü Volapük (ko Johann Schmidt). In Speranta- 
pük (1966). 


2. Su retods J. M. Schleyer. Vio fünan volapüka ämotom tikamagoti datuvota 
omik. In Sperantapük (1971). 


3. Lom ela Schleyer e tidäbs balid oka. In Deutänapük (1971) 

4. Motedadel 150id ela Schleyer. In Deutänapük (1981, 1982) 
5. De länädapädan jü Datuvan Volapüka. (In Deutänapük (1982) 
6. Volapükahüm e lautan ota. In Sperantapük (1982) 


7. Volapükamuf baltumik. Bü yels tum äfünoy Klub Volapüka in zif 
Württemberg. Roul cla Rupert Kniele. In Sperantapük (1983) 


8. Volapükakongred balid in zif Friedrichshafen, gustul 1884. In Sperantapük e 
Deutänapük. (1984) 


9. Johann Hummler (1846-1917). Pionir püka mekavik Volapük. (1986) 
10. Rupert Kniele. Degyel balid Volapüka. (1989) 


11. Buks balid de Schleyer (1880) e de Zamenhof (1887) tefü dunikam 
mekavapükas tel. (2000) 


12. Siegfried Lederer (1861-1911) e gased "Rund um die Welt" (= Zü Vol Lölik) 
(2000) 


Nünamabür : Édition Iltis, B.P. 19,_F-84340 Malaucène, Fransän 





1Х:67:2000 


LÄRNOD FOLDEGFOLID - SU MELAJOL SABIK [0: SU 
SABAJOL MELA] - DIL BALID 


In tops anik nilü mel kanoy svimön dü yel lölik, in votiks te dü hitüp. 


In läns sulüdü kveator mens banons dü nifüpamuls, sevabo dü vamiküns 
yela. Svimans lifädons klüliko dili gretik dela nilü mel. Su melajol ai tänads 
dabinons, in kels Капоу säklotön oki. Läns valik de Mäxikän lü Cilän e Largäntän. 
keninükamü nisuls Lantiluänas, labons melajolis jönik. Ans melajolas at evedons 
vemo vogiks, äsä ut ela "Habana" ed ut Kubeäna. Jü bü yels nemödik, melajol ela 
"Acapulco" äbinon nemödo sevädik, ab fam onik egretikon aldeliko valöpo in vol. 


In el "Acapulco" lemödot kovenas nutimik dabinon. Lotidöps susnulädik e 
lemödot bordöpas dabinons. Kanoy loatön botis, u ad dunön lespatis, u ad päskarön. 
Kanoy muadön oki me dalogam länodas züamöpas. 


Ün soars kanoy golön lü baols, u balugiko juitön koldüli soara, e dalilön lidis 
me vög svidik, lügik u lelöfädik pekanitölis, e plökami gitara dugädöli onis. 


DIL TELID : VAKENADESINS 


Kiplado desinols - li ad lifädön vakeni ayelo ? 

No nog sevobs atosi, ab vilobsöv tävön da län lölik. Ed ols - li, desinis kinik labols - 
li? 

Jimatan ed ob desinobs ad lifädön vigis anik len jol, kö okanobs banön ün dels valik. 
Täno oloatob boti ad päskarön. 

Cedol - li, das olabol fitifani gudik plödü jol jönik ? 

Diabö ! o man ! klüliko si !! Jol Pasifeanik binon famik demü sabajols okik e 
fitifan. Kikodo no leodükol - li jäfotis olik so, das okanols dugädön obis ün hitüp at ? 
Fümob, das obinol dafredik dö plad, keli evälob. 

Марі ! Tikamagot kiogudik ! Ospikob dö os Ко jimatan obik. Sevob, das по 
olabof dodi. Asoaro ogivob ole telefono gespiki fifümik, klu: dönulogö ! 

Dönulogö e no glömolös osi ! 


Ricardo? Binol -li ? 

Не! о Alfonso !! 

Tefü vakenadesin ! Jimatan obik binof lanälik, e kanobs detävön ünü vigs tel ! 
Rajanö ! Adyö !! 

PLIN SMALIK (XI) 
FA ANTOINE DE SAINT-EXUPÉRY 





Planet telid pälodon fa lupleidan. 


"Ah! Aha! Ekö visit stunidana!" ävokädom fagao lupleidan sosus 
elogom plini smalik. Bi, bai lupleidans, mens votik binons stunidans. 


"Deli gudik," äsagom plin smalik. "Labol häti drolik." 


"Pagebon ad glidön.”" ägespikom оте lupleidan. "Pagebon ad glidön 
ven lobüloy (= lüyuboy) obi. Liedo nek пеаі kömon isio." 


"Vo - li ?" äsagom plin smalik, kel по äsuemom. 
"Flapolöd namis ola bal ta votik, äkonsälom seko lupleidan. 


Plin smalik äflapom namis oka bal ta votik. Lupleidan äglidom 
neflagiäliko me löäd häta okik. 


"Binos muadikum, ka visit oba lü reg, " äsagom oke plin smalik. Ed 
ägeprimom ad flapön namis ока bal ta votik. Lupleidan ägeprimom seko ad 
löädön häti oka. 


Pos minuts lul pläga, plin smalik äfenikom sekü balfom pleda: "E ad 
fälön häti," äsäkom, "kisi mutoy - li dunön ?" 


Ab lupleidan no älilom omi. Lupleidans te liloms ai lobülis. 
"Stunidol - li obi vero mödo 2" äsäkom pline smalik. 
"Kisi sinifon - li stunidön ?" 


"Stunidön sinifon, das dasevol, das binob man jönikün, klotugikün, 
liegikün e visedikün su planet." 


"Ab binol soalik su planet ola !" 
"Dunolös obe blesiri at. Stunidolös obi too !" 


"Stunidob oli, " äsagom plin smalik, löükölo boso jotis okik, ab lio atos 
kanon - li nitedön oli ?" 

Е plin smalik ämogolom. 
"Daülans binons fümiko lebisariks," äsagom oke balugiko dü täv oka. 

METOD NULÄDIK AD REIDÖN BUKIS 





Din lätikün binon buk leäktronik. Sis nüdug pokanünömila, kanoy reidön bukis anu 
su nünömilajonet. Ün mäzul, lautan hiel Stephen King edabükom krimalekonedi 
lätikün oka dis tiäd : "Glöbi Monitöl" te in fom leäktronik. Ta dolars 2,50 äkanoy 
dagetön padis at kildegkil dub resodatopeds anik, ab topeds votik älofons onis glato. 
Ünü düps foldegjöl samäds lafabalion otas pidagetons. 


Maket gretikün bukas leäktronik in Yurop binon ut Deutänik. Ün tim at dabinons 
plu ka buks lultum ya gebidiks. Ün 1998 ädabinons plu ka tiäds Lamerikänik 
baltum foldeg vo gebidiks; anu kobonum binon jölmil. Ünü yels kil jü luls, spetidoy, 
das laf mona pogeton dub rem bukas leäktronik. 


Ab primo dabinons nog bal-tel säkäds ad bemastön, sevabo : reidov joneta e metod 
fasilikum ad dagetön vödemis nulik. 


Too seagiv ti glato bukas oleadon dabükön lautanes lautotis, kels voto neai 
pudabükons. 





LENOID IN LUT 


Konsälanef lezifa Norgänik edälon Slamanes dunön plekavokädi me laodaspiköm dü 
minuts kil tü fridel alik; leigüpo grup Godinoanas us id egeton däli ad vokädön me 
laodaspiköm : "God по dabinon." 





ÄS FAT. SOÄS SON 





Man bäldik ko herem mu lunik Monemis distöfik; 
Älabom in pokil ze dibik Ekö kod kleilik 
Son oka binom ya liegik ! 

TÄVAVENTÜR IN LAPÄN (IV) 
FA KARL MAY 


"Sotn le travam nau - ebüdom osi." 


"Kodü atos, emutols lobedön оті," ätakikof. "Ai kelosi büdom, utos 
mutos jenön; ibo nolom, kelosi аипот." 


Fat Pent äbinom klu rufat leverätik, kel nenstöbiko äreigom ed ai 
ägetom seki pevilöl. Sekü plän, das от it імірот binön soalik, sunädo kud 
vomas änepubon ed älaboy vobi te me yagafanot, keli ikeblinobs. Berafuts 
änepubons, nendas änolob kipladio; ninädäms päjedons ini caf ad pakükön e 
pafidön foviko, ab mit pälägon ini kold, ad flodön. 


Mens e dogs dönu äkoseadons konfidiko len fil, iglömoy slipi. Nu 
älilobs kratön fo yan, e skin, kel ätegon ningolöpi, pätovon löpio. 


"Repe !" (= renar !) mot Snyära ävokädof pajekölo. 

Ibo so pänemon bäldana dog löfäbik, kel idugädon omi ini fot. Dis 
skin ädukömon kripölo ed us äbleibon stanön ko göb seitöl vü lögs, ed 
äprimon ad lukanitön plonölo. 


"Repe, kúsne le átye - Repe, fat binom kiplado ?" nök äsäkom vifiko 
sustanöl de seatöp. 


Dog äküpon, das suemoy oni. Äsubunon begölo len säk ed ägegolon 
lü yan. 


"yilon гатепӧп yufi," äsagob, sumölo güni oba. "Söl опа äsufom 
neläbi seimik. Mutobs vifiko sökön опе !" 


"U ba te ebübunon fo el ätye," (= fat) el Káke Keira, dünan, 
äsagom, kel piplaädom as galan fa el Anda. 


"No, bitikam at binon kuratiko ot doga, kel sukon yufi." 


Ätridobs foi yan ed ävokädobs nemi bäldana ini nolüdaneit 
klilik-dagik. Kold tonükon vokädi ini fag gretik, ab so küpäliko ädalilobs, no 


äkanobs lilön gespiki. 


"Härra (= О söl !), nilud ola binon veratik," nök äcödom, "neläb 
ejenon. Sumolsöd nifajukis olas e günis е sökobsöd dogi !" 


"Atos по saidos," ägespikob. "Kesumolsöd izönis, jainilis e boada- 
bemülis. Mögos, das efalom ini sala (= kev, gladaslitod) seimik." 


Voms äplonofs ed äyamofs, ab obs seilölo äsumobs zesüdikosi valik 
ko obs ed ästeigobs futis ini nifajuks lunik ed äsökobs konfidölo dogi visedik, 
keli nök as föfikan in ked obas äkipom me lefad. 


Älüvobs ludomi in lüod taädik äs büo. Primü berayag ilabobs belis 
nedetü obs, ab nu äseatons detü obs. Fut belas ästanon su siem kamaläna 
veitik, kel petegon me nif dibik e ve siem dog äjutedon vifiko äs tepavien. 
Nen nifajuks leno äkanobsöv sökön oni. So idunobs ba liölis Linglänik fol, ven 
ädeflekon detio ed älüflekon lü geil seimik, kel no äbinon vemo xänik, so das 
no änedobs sälenükön nifajukis. Ti me vif ot äs jünu ägolobs ve bel löpio jüs 
ärivobs pleni nefotik, kela flan votik skapiküno äklivon ini dib. 


"Ipmel," nök ävokädom pajeköl, "sotn vatsa salayägnai - o God ! 
padugobs bevü slitodaglad. Orrop vàrok - binobsöd prüdiks." 


Ätirom lefadi lü ok e somo ämütom dogi, das ägolon nevifikumo ed 
äxamom me sped okik pladili alik gluna, büä äbetridom oni. 


"Glun at binon - li riskädik ?" äsäkob оті. 


"О söl, golobs love rutaimo (= höl), kö lanans badik lödons. Alikan 
onas egimon oke sliti, keli tegon me nif ad cütön samelatyè (= Lapänans). 
If ek betridon sliti seimik, donio falon ini höl, if no saivaolmak (= jelalanan) 
seimik setenükon nami ad dakipön oni. Ѕетікпа і silanan saludik seimik 
kömon e setiron oni." 


Somo in fomäl Lapänana bäldik mags kritik pämigons me pagiks. Pro 
om äbinos lindifik fino, va ädalom spelön yufi fa lanan u fa lugod ѕеітік; ba 
äkredom, das balan binon so nämädik äs votikan. 


Äslifobs klu nevifikumo love plen ed ärivobs jenöfo slitodis anik 

love kels nif іѓќотоп kruti kobolagöl, löpü ке! töbo акапоп polön dogi. 
Älesevobs pladis at ä sekü fom ä sekü köl tega müdik, love kels älovebunobs 
yufü speds obsik. Poso ägolobs donio. Is ämutobs fimiko ningimön ini glun 
spedis ad kanön mufön me prüd leigik äs Duo; ibu sits Змедопѕ mödikums. 
Dog letiron Іетекёао lefadi ed äplöpos one dub letiram no peniludölo ad 
sleitön lefadi. Äspidon me buns veitik donio ve bel, ab no luno poso ästopon 
ed äleroron laodiko. 


"Binom us !" nök Sätte ävokädom; "yuf mögonös pötatimo !" 

Ätöbobs ad dugolön vegi brefik so vifiko äs äkanobs e suno ästanobs 
fo gur nabik, peninslitöl dibiko ini glun peninslitöl, da kela nifateg pibrekon 
hog. Dog ästanon fo hog ed ätöbon ad veitükön oni me kratam, ab lä at 
äbinon prüdik, dat no ofalon - la donio. Retod nifajuka äzugon de flan detik lü 
top at, ab no mo love on. 

El Леѓе, son, äseatom platiko su glun ed ävokädom donio : 

"Átye, totn lep táne - о fat, binol - li is ?" 


No äbinon gespik, ab dog äbiton ditreto;, äblufon аі dönu аа bunön 
donio, ab dred ai ägekipon oni. 


"Binom dono," äsagob; "nedunobsös säki alik, ibo mutobs gebön 
timili alik. Givolsöd jainilis, seiman mutom nexänön !" 


"Ob ogolob donio,” el Mète ägespikom, "binob leitikün; härra (= о 
söl). Ol binol gretikün e nämikün obas valik, okipolös elis kartsait !" (= zönis) 


"Benö, kobotanolsöd elis halkoit (= bemülis boadik) e seitolsöd onis 
traväro love slitod, dat odünons obes as stab. Ab vifö !" 


Te minut bal latikumo man yunik ävebom ini maifod, in kel fümiko 
kold jekikün äbinon. No äbinom nog in dib gretik, ven ägivom mali. 


"Mon lep sot - labob оті !" ävokädom. "Givolsöd donio nog jainili 
telid !" 


(Fövot ün mul balidkömöl 


